
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/24-003/1161
URBROJ: 251-13-11-16/002-24-3
Zagreb, 3. lipnja 2024.


Z A P I S N I K

s 38. sjednice Vijeća Mjesnog odbora „Nikola Tesla“ održane 3. lipnja 2024. u 18.00 sati, u prostorijama Mjesnog odbora „Nikola Tesla“, Ozaljska ulica 16.

Prisutni članovi Vijeća: Margareta Čotić, Vanja Spirin, Ivan Žanić, Hrvoje Vraneš
Odsutni članovi Vijeća: Luka Kamenečki, Ivana Zovko, Dario Dedić

Predsjednica Vijeća Mjesnog odbora „Nikola Tesla“ Margareta Čotić otvara sjednicu, pozdravlja sve prisutne te utvrđuje da je na sjednici prisutno 4 od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje Zapisnik s 37. sjednice te konstatira da je Zapisnik  prihvaćen JEDNOGLASNO.

Predsjednica predlaže 
DNEVNI RED

1. Prijedlog zaključka o rješavanju prometne problematike u Zvečajskoj, Zorkovačkoj i Lepoglavskoj ulici
2. Prijedlog zaključka o sadnji dopune zelenog zida u Susedgradskoj ulici
3. Prijedlog zaključka o postavljanju znaka zabrane za pse
4. Aktualna problematika
5. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog zaključka o rješavanju prometne problematike u Zvečajskoj, Zorkovačkoj i Lepoglavskoj ulici

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu te daje prijedlog zaključka na glasanje.
Vijeće Mjesnog odbora „Nikola Tesla“ JEDNOGLASNO donosi

Z A K L J U Č A K

1. Vijeće Mjesnog odbora „Nikola Tesla“ predlaže češće kontrole komunalnih i prometnih redara i kažnjavanje nepropisno parkiranih automobila duž Zvečajske, Zorkovačke i Lepoglavske ulice.
2. Vijeće Mjesnog odbora „Nikola Tesla“ predlaže izlazak komisije na očevid kako bi se donijelo najbolje rješenje kako se automobili više ne bi parkirali na sljedećim lokacijama: 	
· na nogostupu u Zvečajskoj ulici,
· ispred ulaska u  dvorišta (Zorkovačka, istočna strana preko puta zgrade Ericssona),
· na zelenim površinama od ugla Zorkovačke i Lepoglavske pa dalje niz  Lepoglavsku ulicu.
Vijeće Mjesnog odbora „Nikola Tesla“ predlaže barijere za parkiranje ili neko drugo rješenje (primjerice sadnja živog zida, stabla, zelenih površina…) koje struka odluči da bi bilo najbolje, budući da se prometni znakovi ili propisi ne poštuju.
3. Vijeće Mjesnog odbora „Nikola Tesla“ predlaže izlazak komisije na očevid kako bi se donijelo najbolje rješenje za T-raskrižje Zvečajska - Okićka ulica gdje se „pravilo desne ruke“ ne poštuje, te se nesmotrenom vožnjom dovode u opasnost svi sudionici koji se zateknu na raskrižju (posebice djeca i ostali pješaci). 
Predlažemo postavljanje prometnih znakova prednosti prolaska, a sve po preporuci struke.
4. Sastavni dio ovog Zaključka je obrazloženje.
5. Ovaj se Zaključak dostavlja Vijeću Gradske četvrti Trešnjevka – sjever.  

OBRAZLOŽENJE

Ovo je Vijeće u više navrata dobilo prijave o nepropisnim parkiranjima na spomenutim lokacijama (i usmeno i putem e-maila) i urgiralo prema nadležnim redarima. Ali, kako službena osoba mora zateći takav prekršaj (dokumentirati i vrijeme i sat) jer inače kazna nije suđena na prekršajnom sudu, vozači isto koriste i parkiraju se na nogostupima te tjeraju roditelje s kolicima i djecu-učenike na kolnik Zvečajske ulice (jedna od tri najbrže ceste na području mjesnog odbora), unatoč tri znaka zabrane zaustavljanja i parkiranja. Nadalje, oni  priječe ulazak u dvorišta stanara Mirkovečke ulice (ulazak u dvorišta se nalaze na Zorkovačkoj cesti), te se parkiraju uz sam zavoj te onemogućavaju vidljivost drugim sudionicima u prometu na uglu Zorkovačke-Lepoglavske te na samoj zelenoj površini duž Lepoglavske ulice. Također se ne poštuje pravilo „desne ruke“ te vozači iz Okićke ulice redovito sijeku put vozačima koji dolaze iz smjera istoka Zvečajske ulice, te vozači iz smjera istoka Zvečajske ulice skrećući u lijevo redovito oduzimaju prednost vozačima iz smjera zapada Zvečajske ulice. Na lokaciji se nalaze dva pješačka prijelaza te su najugroženiji pješaci ukoliko dođe do sudara.
Stoga ovo Vijeće predlaže komisijski očevid kako bi se riješili spomenuti problemi na najbolji način (ne samo postavom stupića ili slično) već modernim i ekološki prihvatljivim rješenjima primjerice sadnjom barijera, usporenjem prometa i slično. Donosimo sliku kao primjer kako ovo Vijeće želi dovesti promet u red na područje mjesnog odbora „Nikola Tesla“.

Ad 2. Prijedlog zaključka o sadnji dopune zelenog zida u Susedgradskoj ulici

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu te daje prijedlog zaključka na glasanje.
Vijeće Mjesnog odbora „Nikola Tesla“ JEDNOGLASNO donosi

Z A K L J U Č A K

1. Vijeće Mjesnog odbora „Nikola Tesla“ predlaže dopunu zelenog zida cijelom dužinom Susedgradske ulice.
2. Sastavni dio ovog Zaključka je obrazloženje.
3. Ovaj se Zaključak dostavlja Vijeću Gradske četvrti Trešnjevka – sjever.  

OBRAZLOŽENJE

Na nekim mjestima zeleni zid u Susedgradskoj ulici nije potpun te se prestanak živog zida grubo koristi za parkiranje automobila na zelenoj površini. Štoviše, vozači ulaze na samu livadu i paralelno parkiraju automobile uz postojeći živi zid. Ovo je Vijeće primilo više prijava građana i komuniciralo s komunalnim redarima po tom pitanju i dopuna živog zida bi jedino spriječilo nepropisno parkiranje kao i riješilo vizuru nepotpunog živog zida.

Ad 3. Prijedlog zaključka o postavljanju znaka zabrane za pse

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu te daje prijedlog zaključka na glasanje.


Vijeće Mjesnog odbora „Nikola Tesla“ JEDNOGLASNO donosi

Z A K L J U Č A K

1. Vijeće Mjesnog odbora „Nikola Tesla“ predlaže postavljanje znaka zabrane za pse na sljedećim lokacijama:
· Park Zvonka Špišića,
· livada na Zorkovačkoj ulici,
· park na uglu Kostelske i Krapinske ulice,
· park u Susedgradskoj ulici,
· školsko dvorište Osnovne škole Augusta Šenoe.
2. Sastavni dio ovog Zaključka je obrazloženje.
3. Ovaj se Zaključak dostavlja Vijeću Gradske četvrti Trešnjevka – sjever.  

OBRAZLOŽENJE

Znakovi su postojali u prošlosti, ali su otuđeni. Također je ovo Vijeće primilo više prijava (i usmeno i e-mailom) o problemu uvođenja životinja u područje dječjih parkova, slobodnog ulaska životinja u cvijetnjake i među dječje sprave (životinje nisu na povodcu), kao i problemu životinjskog izmeta. U više navrata su građani i ovo Vijeće isto prijavljivali nadležnima, no problem ostaje. Štoviše, vlasnici životinja napominju da nema znaka zabrane pa je isto dozvoljeno.
	
	
	
	


Ad 4. Aktualna problematika

Predsjednica Vijeća obavještava članove Vijeća o napretku Plana potreba za aktivnostima, programima i projektima unapređenja kvalitete života građana:
· Dana 17.svibnja 2024. godine održana je Akcija čišćenja kvarta "Dođi na školsko!" financirana je iz Plana potreba MO „Nikola Tesla“ i MO Pongračevo, a organizirana u suradnji „Malih volontera“ pod vodstvom učiteljice Petrunjele Krajačić, ZAG udruge pod vodstvom profesorice Ane Komadine i „Čistećih Medvjedića“. Oko Osnovne Škole August Šenoa pa do i oko Područne škole Pongračevo, sakupilo se nešto više od 2000 čikova i 5 vreća (uglavnom vrlo sitnog) smeća što se pokazalo kao odlična prilika za vježbu pincetnog hvata. U akciji je sudjelovalo više od 70 profesora, nastavnika, učenika, volontera i ljudi dobre volje.
· Dana 29. svibnja 2024. godine u sklopu Plana potreba za aktivnostima, programima i projektima unapređenja kvalitete života građana u 2024. godini mjesnog odbora“ Nikola Tesla“, u prostorijama Osnovne škole August Šenoa, održano je predavanje pod nazivom "Inkluzija oboljelih od malignih bolesti". Predavanje je održala Udruga „Krijesnica“ s ciljem prenošenja iskustva i podizanja svijesti o svakodnevnim izazovima djece i njihovih roditelja za vrijeme i nakon liječenja od maligne bolesti.
· Dana 5. lipnja 2024. su predviđena „Književna popodneva“,a „Zabavne igre u parku“ za 14.lipanj 2024. godine.
· Također su primljene zadnje narudžbenice Grada Zagreba (za društvene igre i za fotinije). Društvene igre u mjesnom odboru se planiraju odmah po primitku robe, dok se sadnja fotinija planira na jesen (kada je veća vjerojatnost da će se sadnice održati i nastaviti rasti).

Ad 5. Pitanja, prijedlozi i obavijesti

Raspravljalo se i o primljenim mailovima i ostvarenim u zadnjih mjesec dana:
1. "Inkluzija oboljelih od malignih bolesti u odgojno-obrazovne institucije", srijeda, 29.svibanj.2024. u 14.00 sati
2. Planovi potreba - promjena termina ili iznosa – UPUTA
3. PLAN POTREBA - PONUDE -- ROKOVI
4. Ponuda platnene vrećice - Šansona u Parku ZŠ
5. U znaku proljeća, glazbe, izložbi, proslave Dana Grada Zagreba...
6. Ozelenjivanje Parka Prve hrvatske štedionice (Trešnjevka)
7. Zaključci sa 37. sjednice Vijeća
8. HITNO - NOVIGRADSKA ULICA
9. Redovno održavanje - obnova pješačkog prijelaza
10. Fw: Realizacija aktivnosti u sklopu Plana potreba
11. Molba za ponudom za društvene igre
12. Ponuda
13. Plan potreba - ponuda "Inkluzija oboljelih od malignih bolesti u društvo"
14. Plan Potreba - Večeri društvenih igara - suradnja s MO Pongračevo
15. Molba za ponudom - Photinia fraseri red robin
16. Plakat Rekreativno ljeto 15.6 - 15.9.2024.
17. Zeleni zid
18. SADNJA GRMLJA
19. Ponuda za usluge najma i stručnog vodstva
20. PONUDA ROST ŠPORT - PLAN POTREBA VMO PONGRAČEVO (SURADNJA S VMO "NIKOLA TESLA")
21. KOMUNIKACIJA PUTEM E MAILA
22. KONTAKT
23. MO – stolci
24. Prijava za predavanje
25. Fw: Narudžbenica 2024-9436, dostavlja se
26. REALIZACIJA AKCIJA IZ PLANA POTREBA
27. Pozivnica na koncert Tebi, grade moj 2024.
28. PONUDE
29. Otpremnica Tehničar-CopyServis 24-3007-000538
30. Uništavanje livade u Susedgradskoj ulici
31. Događanja u kvartu
32. Nacrt prijedloga Odluke o prostorima mjesne samouprave
33. Molba za češćim kontrolama redara
34. Fw: Narudžbenica 2024-9572, dostavlja se
35. Upit o realizaciji PP
36. Potrebne informacije
37. Narudžbenica 2024-10193, dostavlja se
38. Narudžbenica 2024-10234, dostavlja se

Sjednica je završila u 18:50 sati.

Zapisnik zabilježila:

Margareta Čotić

Prilog: izvješće o glasanju
	Izvješće o glasanju na 38. sjednici

